Ubuntu

Ubuntu — операци системи, Linux дистрибуцийĕсен пĕри. Тӳлевсĕр сарăлать. Debian Linux çинче никĕсленĕ. Тĕллевĕ - ирĕклĕ, çăмăл операци системи тăвасси. Йĕртсе пыраканĕ Canonical Ltd. фирми. 

Ubuntu тĕп графика таври - GNOME ĕç сĕтел системи. Юлашки версийĕ Ubuntu 13.04 (Raring Ringtail) ятлăскер 2013 çулхи ака уйăхĕн 25-мĕшĕнче кăларнă. Çĕнĕ версине 2013 çулхи юпа уйăхĕнче кăлараççĕ.

 Лайăх енĕсем 
 Ubuntu тӳлевсĕр, илме çăмăл. Пĕрре те тӳлемесĕр диск ярса параяççĕ е диск сăнлăхне тетелтен уçласа илме пулать.
 Ubuntu çĕнĕрен кашни улттăмĕш уйăхпа кăлараççĕ.
 Ubuntu çĕнĕ версийĕсем кашнинче GNOME кăларнă хыççăн пĕр уйăх иртсенех çĕç параççĕ. Тĕллевĕ - яланах çун-çĕнĕ программăсем пуласси.
 Çитмеллĕхпе локализаци пысăк япаласем. Тĕнчери кашни çын компьютер усă курайтăр тесе UTF-8 кодлăхне стандарт пек усă кураççĕ.
 Ubuntu ăслă пиччĕшĕ Debian. Иккĕшĕ deb форматлă лартас файлсемпе ĕçлеççĕ. Аталантаракансен-программа-çыракансен нумайăшĕ иккĕшĕпе аппаланаççĕ.
 Çĕнĕрех версине илесси те çăмăл, вăл программа ларни пек пулса иртет.
 Ubuntu лартас дискшăн нумай вырăн кирлĕ мар. Вĕçех пĕр диск çĕç çитет. Тата лартас диск Live-CD пулса ĕçлет. Усă куракан çĕнĕ операци системине лартмасăр та ăна тĕреслеме, тутласа пăхма пулать. Кайран кăмăла кайсан пĕр пуснипе операци системине хытă диск çине те çăмăлăн лартма пулĕ.
 Яланхи Ubuntu версийĕсенче администратор (root) шучĕ хупалнă. Ун вырăнне администратор ĕçĕсене тăвас тесен ĕçленĕ вăхăтра sudo çырса хушаççĕ.

 Философийĕпе хаклани-шутлани 
Ubuntu ячĕ операци системин пĕтĕм шутланине кăтартса тăрать. Зулу чĕлхипе тата урăх Африкăри чĕлхисенче вăл çынлăх, пĕрле тăни пĕлтерет. Тӳррĕн куçарсан: эпир пур çынсем пулни кура эпĕ эпĕ пулайатăп. Çак шутлани Ubuntu çынсене пĕрлештерет. Вăл яланах тӳлевсĕр пулнине, мĕнпур çын, мĕнпур чĕлхипе калаçакансем, кашни инвалидлăхлă çынсем ăна усă курма пултарнине Ubuntu пĕрлĕхĕ сăмах парать. Унсăр пуçне программăсене улшăнтарма усă кураканăн тулли ирĕкĕ.

 Чăвашла куçарни 
2007 çулта чăвашла куçарма пуçланă.

 Усă курни 
 2007 çулта Франци парламĕнчĕ Windows XP вырăнне Ubuntu операци системине усă курма пуçланăhttp://www.podrobnosti.ua/ptheme/internet/2008/01/30/492858.html .
 Google шырав системин компьютерĕсем Goobuntu - ятарлă Ubuntu дистрибутивне усă кураççĕhttp://www.markshuttleworth.com/archives/20 .
 «Википеди» проектăн серверĕсем те Ubuntu операци системи çинче ĕçлеççĕhttp://www.computerworld.com/action/article.do?command=viewArticleBasic&articleId=9116787 .

 Каçăсем 
 Пĕтĕм тĕнче сайчĕ
 чăвашла куçаракан ушкăнĕ

 Асăрхавсем 

Категори:Live CD
Категори:Canonical


Категори:Цифрăллă дистрибуци
Категори:Цифрăллă дистрибуципе сармалли продукци